paragraph_text: Mađarskom okupacijom Bačke 1941. završava i njegova igračka i trenerska karijera mladih. Nakon rata se vraća nogometu kao trener. Vodio je Bačku koja je onda nosila ime Sloboda od 1948. sve do njena gašenja 1949. godine. Kad je klub obnovljen kao Zvezda, 1955. ga ponovo preuzima. Izvannogometne aktivnosti ga sve više obvezuju te se miče s nogometnih terena, ali je ostao u nogometu u subotičkoj trenerskoj organizaciji te u Bačkinoj klupskoj upravi.